**

 **REPUBLIKA HRVATSKA**

 **SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:**  Izmjene i dopune Plana upravljanja

pomorskim dobrom na području

 Općine Podstrana za razdoblje 2024.-2028.

 godine

**PRAVNI TEMELJ:** Zakon o pomorskom dobru i morskim

lukama, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i

 strateško upravljanje

**PREDMET: Obrazloženje prijedloga Izmjena i dopuna Plana upravljanja pomorskim dobrom na području Općine Podstrana za razdoblje 2024-2028. godine**

Pravni osnov za donošenje ovog općeg akta predstavlja članak 39. Zakona o pomorskom dobru i morskim lukama („Narodne novine“, broj 83/23) i članak 46. Statuta Općine Podstrana (Službeni glansik Općine Podstrana broj 07/21,21/21,04/23).

Naime, Planom upravljanja pomorskim dobrom na području Općine Podstrana za razdoblje 2024. -2028. godine predviđeno je izdavanje dozvola na razdoblje od 5 godina za sve mikrolokacije i djelatnosti kako su navedeni u članku 10. Plana, dakle za razdoblje 2024. -2028. godine.

Međutim, dio djelatnosti je izuzet iz postupka natječaja za dodjelu dozvola na pomorskom dobru u 2024. godini jer za iste još uvijek vrijede trogodišnja koncesijska odobrenja izdana 2022. godine i koja istječu 31.12.2024. godine. Isto je i navedeno u članku 10. Plana upravljanja pomorskim dobrom u napomenama za mikrolokacije A i J.

Zbog navedenog, rok na koji će se izdavati dozvole za takve djelatnosti treba uskladiti s razdobljem važenja Plana, odnosno do 31.12.2028. godine, zbog čega će se dozvole za takve djelatnosti, nakon isteka koncesijskih odobrenja, izdati na 4 godine, odnosno za razdoblje od 2025 do isteka 2028. godine, čime se plan davanja dozvola kao sastavni dio Plana upravljanja pomorskim dobrom, u vremenskom smislu usklađuje s rokom važenja samog Plana upravljanja pomorskim dobrom.

Obzirom da se radi isključivo o “tehničkom” usklađivanja Plana ovaj prijedlog izmjena i dopuna Plana upravljanja pomorskim dobrom na području Općine Podstrana za razdoblje 2024. -2028. godina nije se upućivao u proceduru prethodnog savjetovanja s javnošću.

Slijedom navedenog, predlaže se donijeti sljedeći akt:

Na temelju članka 39. Zakona o pomorskom dobru i morskim lukama (“Narodne novine” broj 83/23) i članka 46. Statuta Općine Podstrana (Službeni glasnik Općine Podstrana, broj 07/21,21/21,04/23), Općinsko vijeće Općine Podstrana na 28. sjednici održanoj dana 02. svibnja 2024. godine donosi

**IZMJENU I DOPUNU**

**PLANA UPRAVLJANJA POMORSKIM DOBROM**

**NA PODRUČJU OPĆINE PODSTRANA**

**ZA RAZDOBLJE 2024. – 2028.**

**Članak 1.**

U Planu upravljanja pomorskim dobrom na području Općine Podstrana za razdoblje 2024.-2028. (Službeni glasnik Općine Podstrana broj 03/24) u Glavi V. PLAN DAVANJA DOZVOLA NA POMORSKOM DOBRU u članku 8. mijenja se stavak 7. na način da se umjesto točke stavlja zarez i dopunjuje riječima:

“,osim za djelatnosti za koje je ranije izdano višegodišnje koncesijsko odobrenje u kojem slučaju se dozvola na pomorskom dobru daje na onoliko godina koliko preostaje nakon isteka koncesijskog odobrenja do isteka razdoblja na koji je ovaj Plan donesen.”

**Članak 2.**

U Planu upravljanja pomorskim dobrom na području Općine Podstrana za razdoblje 2024.-2028. (Službeni glasnik Općine Podstrana broj 03/24) u Glavi V. PLAN DAVANJA DOZVOLA NA POMORSKOM DOBRU članak 10. u tablici za mikrolokaciju A za sredstva i djelatnosti pod rednim brojem 11,12,13,14,15,16,17 i 22 mijenja se broj godina na koji se izdaju dozvole na pomorskom dobru te iznosi 4 godine.

**Članak 3.**

U Planu upravljanja pomorskim dobrom na području Općine Podstrana za razdoblje 2024.-2028. (Službeni glasnik Općine Podstrana broj 03/24) u Glavi V. PLAN DAVANJA DOZVOLA NA POMORSKOM DOBRU članak 10. u tablici za mikrolokaciju J za sredstvo i djelatnost pod rednim brojem 7. mijenja se broj godina na koji se izdaju dozvole na pomorskom dobru te iznosi 4 godine.

**Članak 4.**

Ove Izmjene i dopune Plana upravljanja pomorskim dobrom na području Općine Podstrana za razdoblje 2024. -2028. godine stupaju na snagu osmog dana od dana objave u Službenom glasniku Općine Podstrana.

KLASA: 024-02/24-01/07 Predsjednik

URBROJ: 2181-39-01-24-04 Općinskog vijeća

Podstrana, 02. svibnja 2024. godine Zdravko Galić